АД  „БЕОГРАДСКА ИНДУСТРИЈА ПИВА СЛАДА И БЕЗАЛКОХОЛНИХ ПИЋА“ БЕОГРАД - У СТЕЧАЈУ 
Београд, Војводе Путника бр. 5
Објављује

ОГЛАС
За прикупљање писаних понуда за закључење уговора о пословно-техничкој сарадњи o давању на коришћење производних капацитета стечајног дужника и то:
· Производни капацитети који се налазе на к.п.бр. 2458/1 и к.п.бр. 2713/1 КО Савски венац,  Булевар војводе Путника број 5, Београд,
· Производни капацитети за производњу сирћета, а који су неопходни за несметан континуиран процес производње производа,
· Право експлоатисања и право временски ограниченог искључивог коришћења свих робних жигова и марки стечајног дужника, који се односе на, или су у било каквој вези са производњом и прометом производа.
Пословно – техничка сарадња подразумева да стечајни дужник обезбеђује производне капацитете, са комплетном опремом и покретним стварима које се употребљавају у процесу производње или ради дистрибуције производа на тржишту, а понуђач организује наставак процеса призводње ради очувања и евентуалног повећања тржишног удела у продаји пива које се производи и продаје под робним жигом АД „БИП’’.
    Услови за конкурисање: -   да је понуђач правно лице,
· да је регистрован за обављање  делатности – производња пива, алкохолних и безалкохолних производа или дистрибуција и промет пива, алкохолних и безалкохолних производа. Уколико је понуђач инвестициони фонд или нека друга финансијска институција, неопходно је да у року од 15 дана од дана проглашења за корисника капацитета обезбеди сарадњу са правним лицем које испуњава горе наведене услове, а у супротном избор ће бити неважћи.
· доказ о способности за организовање производног процеса (нпр. искуство понуђача у производњи пива, алкохолних и безалкохолних производа или у дистрибуцији и промету пива, алкохолних и безалкохолних производа, уговор са ангажованим стручним лицем за производњу наведеног програма, повезана правна лица понуђача која се баве производњом пива, алкохолних и безалкохолних производа, изјава понуђача итд.)
· да у последње две године није имао пословни губитак,
· понуда мора садржати новчани износ који ће бити уплаћиван стечајном дужнику на име пословно – техничке сарадње на месечном нивоу.
Понуђач је у обавези да за наведене услове достави одговарајуће доказе. Понуђач је у обавези да на локацији стечајног дужника обавља процес производње, као и да ангажује минимум 100 лица која су била запослена или ангажована у правном претходнику стечајног дужника на дан 01.08.2015. године.
Производни капацитети, са комплетном опремом и покретним стварима које се употребљавају у процесу производње или ради дистрибуције производа на тржишту, који су предмет уговора о пословно техничкој сарадњи, биће предати изабраном понуђачу на чување и коришћење, и то према пописним листама стечајног дужника. 
Уговором ће бити регулисано да понуђач плаћа и све трошкове који терете ове капацитете. Понуђач је дужан, да као средство обезбеђења за редовно измирење својих обавеза, унапред уплати уговорени двомесечни новчани износ на име пословно – техничке сарадње на рачун стечајног дужника или да за исти износ положи неопозиву првокласну банкарску гаранцију наплативу на први позив.
Уговором ће бити дефинисана минимална количина производње пива на месечном нивоу која не може бити мања од 10.000 хектолитара месечно, рачунајући просек на шестомесечном нивоу. Одабрани понуђач биће у обавези да настави и са производњом сирћета.
Након продаје дела имовине, целокупне имовине или стечајног дужника као правног лица, корисник капацитета је у обавези да у року од 30 дана од дана проглашења купца преда стечајном управнику производне капацитете, са комплетном опремом и покретним стварима које се употребљавају у процесу производње или ради дистрибуције производа на тржишту, у стању у којем их је преузео.
Писане понуде се достављају у затвореној коверти искључиво личном доставом на адресу: Агенција за лиценцирање стечајних управника - Центар за стечај, Теразије 23, Београд, VI спрат, канцеларија 612, н/р Небојше Дашића директора Центра за стечај  – за АД „БИП“ БЕОГРАД, У СТЕЧАЈУ;  са напоменом „ПОНУДА ЗА УГОВОР О ПОСЛОВНО-ТЕХНИЧКОЈ САРАДЊИ – НЕ ОТВАРАТИ“. 
Крајњи рок за за достављање понуда је 06.06.2016. године до 11.45 часова. 

Јавно отварање понуда одржаће се дана 06.06.2016. године у 12:00 часова (15 минута по истеку времена за прикупљање понуда) на адреси: Агенција за лиценцирање стечајних управника - Центар за стечај, Теразије 23, Београд, трећи спрат, „СИМПО САЛА  – 301“,  у присуству комисије за отварање понуда и Одбора поверилаца.
Одлуку о избору понуђача доноси искључиво одбор поверилаца стечајног дужника најкасније до 10.06.2016. године.
Комисија за отварање понуда на лицу места два пута ће позвати понуђаче да побољшају своје понуде. 
Неблаговремене и непотпуне понуде неће бити предмет разматрања.
Одбор поверилаца није у обавези да прихвати ни једну од пристиглих понуда, из било ког разлога.

Ближе информације се могу добити на телефон повереника стечајног управника – Агенције за лиценцирање стечајних управника, Мирољуба Цицмил: 063/858-97-28.
